Alcohol

In chimia, un alcohol es alicun composito organic in le qual un gruppo functional de hydroxyle (-OH) es ligate a un atomo de carbon, 
usualmente ligate a altere atomos de carbon.

Un classe importante es le simple acyclic alcoholes, le formula general pro qual es CnH2n+1OH. 
De illos, ethanol (C2H5OH) es le typo de alcohol trovate in biberages alcoholic, 
e in commun linguage le parola alcohol refere specificamente a ethanol.

Altere alcoholes es usualmente describite con un clarificante adjective, como in alcohol isopropylic (propan-2-ol) o alcohol lignic (alcohol methylic, o methanol). 
Le suffixo -ol appare in le IUPAC nomine chimic de omne substantias ubi le gruppo hydroxylic es le gruppo functional  
con le prioritate le plus alte; in substantias ubi un gruppo con prioritate plus alte es presente le prefixo hydroxy- apparera in le nomine de IUPAC. 
Le suffixo -ol in nomines nonsystematic (tal como paracetamol o cholesterol) anque typicalmente indica que le substantia include un gruppo hydroxyle functional e, 
assi, pote esser qualificate un alcohol.  Ma multe substantias (tal como acido citric, acido lactic, e sucrosa) contine un o plus gruppo hydroxyle functional sin usar le suffixo.

 Vide etiam 
 Chimia organic

 Referentias 

Categoria:Chimia organic